laion/Wikipedia-Exotic huggingface dataset:
עובדיה לחמן

עובדיה אמיל לחמן (ה'תרי"ג, 1853 – שבט ה'תרע"ג, 1913) היה נדבן, שתרם להקמת ישיבות תנועת המוסר בליטא, ולהקמת המושבה פתח תקווה. עובדיה נולד בברלין שבגרמניה לצבי לחמן, משפחה עשירה ועתירת נכסים. בהשפעת הרב אליעזר יעקב חווס שהגה את הקמתו של כולל קובנא, יסד עובדיה את 'קרן לחמן' שמכספה הוקם הכולל. חווס הלך מיאנישוק לברלין שם התגורר אחיו רבי יוסף חיים חווס, שהיה מקורב לפרופסור עובדיה לחמן, שהתקרב ליהדות הודות לרבי ישראל סלנטר שקרבו. לחמן היה יהודי אמיד, וחווס קיווה שיאות לקחת על עצמו את החזקת הכולל או חלקו. חווס ניפגש עם לחמן ושכנעו בדבר נחיצותו של מוסד לימודים זה, ואכן לחמן נענע לבקשתו ותרם עשרת אלפים רובל, סכום גדול באותם הימים. כמו כן הבטיח לתת תרומה שנתית של אלף רובל. את התרומות התנה לחמן בכך שאיש לא ידע על כך. לאחר שהיה בידו סכום כסף זה, שהיה בו די על מנת להתחיל בהקמתו של הכולל, נסע אליעזר יעקב לרבי ישראל סלנטר, ששהה באותה העת בעיר ממל, והפקיד בידו את כל הסכום, על מנת שיעשה בו כראות עיניו. כמו כן הקים לחמן מכספי הקרן את ישיבת כנסת ישראל בסלובודקה וישיבות אחרות בליטא. ערך מורחב – אחוזת לחמן והיקב בשנת תרמ"ד 1884 רכש באמצעות הרב אריה ליב פרומקין כ-900 דונם במושבה פתח תקווה, עליהן הוקם בית האבן הראשון במושבה בשם 'אחוזת לחמן' שבה הוקם בהמשך משק ותלמוד תורה. כיום המקום השתמר בחלקו, ונחשב כאתר מורשת לאומית. הרב אפרים אושרי, ישיבת כנסת ישראל בסלובודקה חלק א', אתר דעת הרב אפרים אושרי, ישיבת כנסת ישראל בסלובודקה חלק ב', אתר דעת דוד תדהר (עורך), "עובדיה (אמיל) לחמן", באנציקלופדיה לחלוצי הישוב ובוניו, כרך טז (1967), עמ' 4951 תולדות חכמי ירושלים מאת רבי אריה ליב פרומקין, באתר היברובוקס, עמ' 25 והלאה
כדורים סיניים (פיזיותרפיה)

כדורים סיניים (בסינית: 保定健身球, באנגלית: Baoding balls) הם כדורי מתכת, קטנים מספיק כדי להחזיק ביד אחת. הם ידועים גם בשמות "כדורי תרגול", "כדורי בריאות סיניים", "כדורי מדיטציה סיניים" ו"כדורי רפואה סינית". משתמשים בכדורי הבריאות הסיניים על ידי סיבוב שניים או יותר כדורים ביד אחת. הם נועדו לשפר את זריזות האצבעות, להרפות את היד, או לסייע בהפקת כוח שרירי כף היד ואת המוטוריקה של כף היד לאחר ניתוח. הכדורים הסינים פועלים בדומה לכדורי לחץ המערביים. הכדורים הסינים הראשונים נוצרו ככל הנראה בחביי, סין, במהלך שושלת מינג. בעבר, לעיתים קרובות הם נקראו "כדורי ברזל", מכיוון שהם היו עשויים ברזל במקור. ממשיכים לייצר שם כדורי מדיטציה. ככל שעיבוד המתכת התקדם, "כדורי הברזל" הפכו פופולריים יותר. שיטות הבנייה מגוונות. רוב הכדורים הסינים מורכבים מזוג כדורים חלולים, שכל אחד מהם מכיל פעמון שמצלצל כשכדור פנימי פוגע בכדור החיצוני. דוגמאות מודרניות רבות מעוטרות עם קלויזונה (אנ') וחוטי פליז; אלה הם למעשה קישוטים דקורטיביים בלבד שכן הם נושרים בקלות כאשר הכדורים נופלים או כשמשפשפים אותם אחד בשני. הכדורים יכולים גם להיות עשויים מירקן מלא, שיש וסוגי אבן אחרים. כדורים חלולים בדרך כלל מתאימים יותר לשימוש טיפולי בשל משקלם הקל יותר. כדורים כבדים יותר מברזל, פלדה הדורשים מאמץ רב יותר לסובב אותם. אלה משמשים בעיקר לאימוני התנגדות לחיזוק כף היד. התרגיל הבסיסי מורכב מהחזקת זוג כדורים בכף יד אחת, סיבובם (החלפת המיקום היחסי של שני הכדורים) תוך שמירה על קשר מתמיד ביניהם. לאחר ששולטים בטכניקה זו, ניתן להגדיל את מהירות הסיבוב, עד שהכדורים נפרדים ביד. בסופו של דבר, ביד אחת ניתן לסובב את הכדורים מבלי שהכדורים יוצרים קשר זה עם זה לחלוטין. פותחו תרגילים הכוללים יותר כדורים, כאשר הטכניקה העיקרית היא להימנע ממגע עם הכדורים האחרים. זה דורש שימוש באצבעות, בדרך כלל באצבע המורה, כמחלקת בין הכדורים. משתמש ממוצע אמור להיות מסוגל להתחיל בכדור בקוטר של 45 מילימטר ולעבור עד לכדורים בקוטר 60 מילימטר. ניתן להשתמש בכדורים גדולים יותר בקוטר בין 70 ל־100 מילימטר. שמירה על כדורים גדולים יותר בנפרד בזמן סיבובם היא מיומנות מתקדמת. השטח המופעל ביד יכול להיות מגוון, ניתן לשנות את חלק היד עליהם הכדורים מסתובבים, או לשנות את מסלול הכדורים כך שמופעל יותר כוח על מפרקי האצבעות או אצבע מסוימת. אנשים חזקים ידועים כמו ג'ון ברוקפילד ההודפים כדורי ברזל, מתאמנים בכדורים הסינים, וכך הצליחו לשפר את אחיזתם בכדורי הברזל שהם הדפו. אף על פי שאינן נתמכות על ידי עדויות מדעיות, כדורי התנגדות נחשבים כמפעילים שרירי ידיים, משפרים את תפקוד המוח ומפחיתים מתח כאשר משתמשים בהם ברפואה אלטרנטיבית כדי לעורר את נקודות הדיקור בכף היד. לעיתים קרובות משתמשים בכדורי האימון בפיזיותרפיה כדי להפעיל את הרקמות הרכות של היד, פרק כף היד והזרוע.  כדור לחץ מדיה וקבצים בנושא כדורים סיניים - לאימון בוויקישיתוף כדורי אימון סיניים ומה שבתוכם, סרטון באתר יוטיוב (באנגלית) אימון עם חמישה כדורי אימון סיניים, באתר יוטיוב BaodingBalls.com, History and Types of Baoding Balls - BaodingBalls.com (באנגלית) Qi Uebungen mit den Klangkugeln, web.archive.org, ‏3 בפברואר 2010 Monika M. Thiel: Speech therapy for children's hearing disorders . Springer, Berlin 2000, ISBN 3-540-66515-3, pp. 149 ff.
Cheap Ass Weave

Cheap Ass Weave הוא סינגל שהוקלט על ידי הראפרית האמריקאית קארדי בי. השיר יצא לאור ב-15 בדצמבר 2015, על ידי חברת התקליטים צ'יפ רקורדס, כסינגל הבכורה של קארדי בי, אם כי סינגל הבכורה המסחרי שלה הוא "Bodak Yellow", שיצא לאור בשנת 2017, כחלק מאלבום הבכורה שלה, Invasion of Privacy. השיר יצא לאור בסוף שנת 2015, תוך שבסמוך אליו יצא גם השיר "Stripper Hoe". השיר נכתב על ידי קארדי בי והופק על ידי זדות וקרונצ'י. השיר הוא דיס שנכתב על הראפרית הבריטית ליידי לשור. השורה שמתייחסת לליידי לשור היא "Lady Leshurr done told y'all to go brush your teeth", בה קארדי בי מדברת באופן ברור עליה. השיר מכיל קטעים מהשיר "Queen’s Speech 4". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12 מיליון השמעות. הווידאו קליפ הרשמי של השיר פורסם ב-15 בדצמבר 2015, ביום בו יצא כסינגל רשמי. בתחילת הקליפ, ניתן לראות את קארדי בי כשהיא עוברת סדרת טיפולים קוסמטיים. לאורכו של הקליפ, ניתן לראותה בשלל סצנות שונות, תוך שבאמצע שלו הוא נקטע על ידי מישהו שמתחיל להקריא כמה משפטים. נכון לדצמבר 2020, מונה הצפיות של הקליפ עומד על למעלה מ-4 מיליון צפיות. סרטון השיר "Cheap Ass Weave" באתר יוטיוב Cardi B – Cheap Ass Weave (באנגלית), נבדק ב-2020-11-29 "Cardi B - "Cheap Ass Weave Cardi B – Bodak Yellow (באנגלית), נבדק ב-2020-11-29 Invasion of Privacy by Cardi B, Genius (באנגלית) Cardi B – Stripper Hoe (באנגלית), נבדק ב-2020-11-29 Sarah Michel 12/15/2015, Cardi B Just Dropped a Legit Music Video and She Has One Question For Some Of You Weavy Wonders, VH1 News Lady Leshurr – Queen's Speech 4 (באנגלית), נבדק ב-2020-11-29 Cheap Ass Weave - Single, נבדק ב-2020-11-29
ג'אנט מילס

ג'אנט מילס (באנגלית: Janet Mills;‏ נולדה ב-30 בדצמבר 1947) היא עורכת דין ופוליטיקאית אמריקאית מהמפלגה הדמוקרטית, אשר מכהנת מאז ינואר 2019 כמושלת מיין. היא האישה הראשונה שמחזיקה בתפקיד זה. בעבר כיהנה פעמיים כתובעת הכללית של מיין (2009–2011, 2013–2019) וכחברה בבית הנבחרים המקומי. מילס נולדה במערב מיין ב-30 בדצמבר 1947. אמה הייתה מורה ואביה היה עורך דין. בצעירותה הייתה משותקת כשנה למיטה בעקבות עקמת חמורה. בשנת 1970 סיימה תואר ראשון באמנויות. בשנים שלאחר מכן מיילס למדה משפטים באוניברסיטת מיין והתמחתה באיגוד האמריקאי לחירויות אזרחיות. לאחר הלימודים עבדה כתובעת הפלילית הראשונה במיין. בשנת 1994 ניסתה מילס להיבחר לבית הנבחרים של ארצות הברית ולהחליף את אולימפיה סנואו, אך נכשלה. בשנת 1998 הקימה את שדולת הנשים של מיין. כארבע שנים לאחר מכן נבחרה לבית הנבחרים של המדינה. ביולי 2017 הכריזה מילס כי היא מתמודדת לתפקיד המושלת. ביוני 2018 ניצחה בפריימריז הדמוקרטיים, לאחר שקיבלה כ-54% מהקולות. בבחירות אשר נערכו בנובמבר של אותה השנה, מילס קיבלה כ-50.9% מהקולות והיא הושבעה לתפקיד כחודשיים לאחר מכן. בספטמבר 2019 מילאה מילס את בקשתו של מזכיר האומות המאוחדות אנטוניו גוטרש ונאמה מול העצרת הכללית בנוגע לההתחממות הגלובלית. היא המושלת הראשונה ממיין שנואמת מול קהל זה. מדיה וקבצים בנושא ג'אנט מילס בוויקישיתוף אתר האינטרנט הרשמי של ג'אנט מילס (באנגלית) ג'אנט מילס, ברשת החברתית פייסבוק ג'אנט מילס, ברשת החברתית אקס (טוויטר) ג'אנט מילס, ברשת החברתית אינסטגרם ג'אנט מילס, ברשת החברתית LinkedIn ג'אנט מילס, סרטונים בערוץ היוטיוב ג'אנט מילס, באתר פליקר
Burnin' Up

"Burnin 'Up" (בעברית: נשרף) הוא הסינגל הראשי של אלבום האולפן השלישי של להקת הפופ-רוק האמריקאית, האחים ג'ונאס, A Little Bit Longer, שיצא לאור רשמית דרך רדיו דיסני ב-19 ביוני 2008 כמו גם בתחנות רדיו אחרות, וב-iTunes ב־20 ביוני 2008. בבריטניה הוא יצא לאור כצד א' וצד ב' עם "When You Look Me in the Eyes". הסינגל היה ללהיט באמצעות הורדות דיגיטליות, והגיע למקום החמישי בבילבורד הוט 100, והפך לסינגל הראשון של הלהקה שנכנס לחמישייה הפותחת בארצות הברית ובעבר היה השיר המצליח ביותר של הלהקה עד שיצא "Sucker" בשנת 2019. השיר כולל השתתפות של הראפר האמריקאי ביג רוב. הלהקה ביצעה לראשונה את השיר הזה בסיבוב ההופעות "When You Look Me in the Eyes Tour" וכן במשחקי ערוץ דיסני לשנת 2008. סיבוב ההופעות הקיצי שלהם, ששמו היה "Burnin' Up Tour", נקרא על שם שיר זה. השיר כולל גם ראפ של שומר הראש שלהם, רוברט "ביג רוב" פיגנס. באנטרטיינמנט ויקלי נמסר כי השיר ”היה בהשראת הערכתם של האחים ג'ונאס לעבודתו של מגנט המעריצות פרינס.”. ניק ג'ונאס גם הצהיר כי השיר הוא ”על הבחורה הזו - אולי היא במסיבה - ואתה מרגיש קשר מיידי [וגם] שניכם יודעים שהוא שם.” מגזין טיים כינה מיקם את השיר במקום השישי ברשימת "השירים הטובים לשנת 2008". השיר ספג לביקורת על הדמיון לפזמון השיר "Makes Me Wonder" מאת מארון 5. עם מכירות דיגיטליות חזקות, "Burnin' Up" הגיע למקום החמישי בבילבורד הוט 100 האמריקאי, והפך לסינגל המצליח ביותר של הלהקה עד ש"Sucker" יצא לאור במרץ 2019. עם יותר מ-183,000 הורדות ומכירות בשבוע הראשון לצאתו. נכון לפברואר 2015, הסינגל מכר כ-1.9 מיליון עותקים בארצות הברית. הקליפ של "Burnin' Up" שודר לראשונה לאחר שידור הבכורה של "קאמפ רוק" בערוץ דיסני ב-20 ביוני 2008. בסרטון הקריאו האחים תסריט פוטנציאלי לווידאו ודמיינו כיצד הקליפ יתרחש, בו הם מצטיירים ככוכבי אקשן. ניק בתפקיד ג'יימס בונד, ג'ו כפארודיה של סאני קרוקט, וקווין בתפקיד מאסטר קונג פו. הקליפ כלל הופעות של סלינה גומז, דייוויד קאראדין ודני טרחו. את הקליפ ביימו ברנדן מלוי וטים וילר. הקליפ היה מועמד לפרס הווידאו קליפים של MTV לקליפ השנה ולקליפ הפופ הטוב ביותר בטקס פרסי הווידאו קליפים של MTV לשנת 2008, אך שניהם הפסידו לבריטני ספירס והקליפ לשיר "Piece of Me". מידע על היצירה "Burnin' Up" באתר מיוזיק בריינז סרטון השיר "Burnin' Up" באתר יוטיוב "Jonas Brothers' Burning Up Stole from Maroon 5's Makes Me Wonder". YouTube. נבדק ב-19 ביולי 2019. {{cite web}}: (עזרה) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) David Jenison (24 ביולי 2008). "Jonas Brothers Pushin' the Record Books". E! Online. נבדק ב-2008-07-31. {{cite web}}: (עזרה) Trust, Gary (17 בפברואר 2015). "Ask Billboard: Jonas Brothers Want to Know Their Album & Song Sales". Billboard. Prometheus Global Media. נבדק ב-17 בפברואר 2015. {{cite web}}: (עזרה) תארי זהב ופלטינה של האחים ג'ונאס במסד הנתונים האמריקאי., באתר RIAA (באנגלית)
קרחון לאנגוואד

קרחון לאנגווארד (באנגלית: Langevad Glacier), הוא קרחון יובלי, בהרי ויקטורי, אזור חוף בורכגרווינק, בארץ ויקטוריה, שבאנטארקטיקה. הקרחון ממוקם 3 קילומטרים מדרום לקרחון בארג. קרחון מנקז לכיוון דרום-מערב את חצי האי דניאלי. הקרחון נשפך אל חלקו התחתון של קרחון בורכגרווינק. הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של מייקל וו. לאנגווארד (Michael W. Langevad), שהיה טכנאי אלקטרוניקה בתחנת האלט בשנת 1957. קרחון לאנגווארד באתר הסקר הגאולוגי של ארצות הברית קרחון לאנגוואד באתר הגאזט האנטארקטי של ממשלת ניו זילנד קרחון לאנגוואר באתר הגאזט האנטארקטי המשווה SCAR של ממשלת אוסטרליה קרחון לאנגוואד באתר mindat מחשבון מרחקים - המרחק מקרחון לאנגווארד לאתרים סמוכים מזג אוויר נוכחי מעודכן בקרחון לאנגוואד תחזית מזג אוויר עדכנית ארוכת טווח עבור קרחון לאנגוואד ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ממשלת ארצות הברית מידע גאוגרפי והיסטורי
קרחון בארג

קרחון בארג (באנגלית: Bargh Glacier), הוא קרחון יובלי, בהרי ויקטורי, אזור חוף בורכגרווינק, בארץ ויקטוריה, שבאנטארקטיקה. הקרחון ממוקם בחלק הדרום-מערבי של חצי האי דניאל; 3 קילומטרים מצפון לקרחון לאנגוואד. קרחון בארג זורם במקביל למסלולו של קרחון לאנגוואד. אורכו של הקרחון 10 קילומטרים. הקרחון זורם לכיוון דרום-מערב. הקרחון נשפך אל קרחון בורכגרווינק. הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של קנת' א. בארג (Kenneth A. Bargh), שהיה סיסמולוג בתחנת האלט בשנת 1958. קרחון בארג באתר הסקר הגאולוגי של ארצות הברית קרחון בארג באתר הגאזט האנטארקטי של ממשלת ניו זילנד קרחון בארג באתר הגאזט האנטארקטי של ממשלת אוסטרליה קרחון בארג באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון בארג קרחון בארג באתר mindat מחשבון מרחקים - המרחק מקרחון בארג לאתרים סמוכים מזג אוויר נוכחי מעודכן בקרחון בארג תחזית מזג אוויר עדכנית ארוכת טווח עבור קרחון בארג ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי
קרחון בורשקרווינק (ארץ ויקטוריה)

קרחון בורכגרווינק (באנגלית: Borchgrevink Glacier) הוא קרחון גדול בהרי ויקטורי, באזור חוף בורכגרווינק בארץ ויקטוריה, שבאנטארקטיקה. הקרחון מנקז את האזור שבין רמת מלטה וחצי האי דניאל. הקרחון זורם בין הר פיליפס והר לאבוק הקרחון גולש אל מצר גליישר שבים רוס - ויוצר לשון קרח - לשון הקרח בורכגרווינק (דרומית לכף ג'ונס). אל קרחון בורכגרווינק זורמים מספר קרחונים יובליים: קרחון אינגהם קרחון המפריז קרחון בהר קרחון הנד קרחון ליין קרחון בארג קרחון לאנגוואד קרסטן בורכגרווינק, שפיקד על המשלחת האנטארקטית הבריטית (משלחת הצלב האדום) (אשר חקרה את אנטארקטיקה בין השנים 1898–1900), גילה את הקרחון בפברואר 1900 (שצפה לעברו מספינתו). המשלחת הראשונה שהגיעה אל הקרחון הייתה משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1957–1958. משלחת הסקר הגאולוגי האנטארקטי של ניו זילנד נתנה לקרחון את שמו. המשלחת קראה לקרחון על שם קרסטן בורכגרווינק, שגילה את הקרחון. • Andrew G. Fountain, Bryce Glenn, and Ted A. Scambos, The changing extent of the glaciers along the western Ross Sea, Antarctica, OGY, Volume 45, Number 10, doi:10.1130/G39240.1 קרחון בורכגרווינק באתר הסקר הגאולוגי של ארצות הברית קרחון בורכגרווינק באתר הגאזט האנטארקטי של ממשלת ניו זילנד קרחון בורכגרווינק באתר הגאזט האנטארקטי של ממשלת אוסטרליה לשון הקרח בורכגרווינק באתר הגאזט האנטארקטי של ממשלת אוסטרליה קרחון בורכגרווינק באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מקרחון בורכגרווינד לאתרים סמוכים קרחון בורכגרווינד באתר mindat מזג אוויר נוכחי מעודכן בקרחון בורכגרווינד תחזית מזג אוויר עדכנית ארוכת טווח עבור קרחון בורכגרווינד סטטיסטיקות מזג אוויר ונתוני מזג אוויר היסטוריים עבור קרחון בורכגרווינד ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי לפי מקור אחר בורכגרווינק גילה את הקרחון בשנת 1901
טייט ריבס

טייט ריבס (באנגלית: Tate Reeves;‏ נולד ב-5 ביוני 1974) הוא פוליטיקאי אמריקאי מהמפלגה הרפובליקנית, אשר מכהן מאז ינואר 2020 כמושל מיסיסיפי. בעבר כיהן כסגן המושל וכגזבר המדינה. ריבס נולד במערב מיסיסיפי ב-5 ביוני 1974. בעל תואר ראשון בכלכלה. לאחר הלימודים עסק בבנקאות במשך מספר שנים. בשנת 2004 מונה ריבס לתפקיד גזבר מיסיסיפי. הוא הראשון מן המפלגה הרפובליקנית והצעיר ביותר בתולדות המדינה שמחזיק בתפקיד זה. בשנים 2012–2020 ריבס כיהן כסגן המושל פיל בראיינט. בשנת 2019 נבחר לכהן כמושל המדינה, עם כ-52% מהקולות, לאחר קמפיין שהתמקד בהתנגדות לאובמה-קייר. בזמן כהונתו כמושל, ריבס עורר מחלוקת רבה בעקבות התנהלותו מול מגפת הקורונה. ריבס כמעט ולא הטיל סגרים, וקרא לאנשים לסמוך על התפילה מתוך טענה ש"מיסיסיפי לא תהיה סין ולא צפון קוריאה". בבחירות נובמבר 2023, נבחר לקדנציה שנייה לאחר שקיבל 51.6% מהקולות. מדיה וקבצים בנושא טייט ריבס בוויקישיתוף אתר האינטרנט הרשמי של טייט ריבס טייט ריבס, ברשת החברתית פייסבוק טייט ריבס, ברשת החברתית אקס (טוויטר) טייט ריבס, ברשת החברתית אינסטגרם טייט ריבס, סרטונים בערוץ היוטיוב Nick Judin, Governor Orders Limited Gatherings, Declares Most Businesses 'Essential,' Supersedes Local Safety Efforts, Jackson Free Press, ‏24 במרץ 2020 (באנגלית) Allen Lee, 10 Things You Didn't Know about Tate Reeves, Money Inc, ‏18 באפריל 2020 (באנגלית) ערך זה הוא קצרמר בנושא פוליטיקאים ובנושא ארצות הברית. אתם מוזמנים לתרום לוויקיפדיה ולהרחיב אותו.
ונדה ואסקס גרסד

ונדה ואסקס גרסד (בספרדית: Wanda Vázquez Garced;‏ נולדה ב-9 ביולי 1960) היא עורכת דין ופוליטיקאית אמריקאית מהמפלגה הרפובליקנית, אשר כיהנה בין אוגוסט 2019 לינואר 2021 כמושלת פוארטו ריקו. בשנים 2017–2019 כיהנה כמזכירת המשפטים של הטריטוריה. היא האישה השנייה בתפקיד המושלת. גרסד נולדהבשכונת סנטורסה(אנ') בסן חואן שבפוארטו ריקו ב-9 ביולי 1960 להורים ממעמד הפועלים. לגרסד תואר שלישי במשפטים. היא נשואה לשופט מקומי ואמא לשתי בנות. מדיה וקבצים בנושא ונדה ואסקס גרסד בוויקישיתוף אתר האינטרנט הרשמי של ונדה ואסקס גרסד ונדה ואסקס גרסד, ברשת החברתית אקס (טוויטר) ערך זה הוא קצרמר בנושא פוליטיקאים ובנושא ארצות הברית. אתם מוזמנים לתרום לוויקיפדיה ולהרחיב אותו.
קרחון בורכגרווינק

האם התכוונתם ל... אנטארקטיקה קרחון בורכגרווינק (ארץ ויקטוריה) – קרחון באזור חוף בורכגרווינק בהרי ויקטורי בארץ ויקטוריה שבאנטארקטיקה קרחון בורכגרווינק (ארץ המלכה מוד) – קרחון בחוף הנסיכה ראגנהילד בארץ המלכה מוד שבאנטארקטיקה
אלפרד שאפר

אלפרד שאפר (בהונגרית: Alfréd Schaffer; נולד ב-13 בפברואר 1893 – 30 באוגוסט 1945) היה כדורגלן ומאמן הונגרי. שאפר אימן את נבחרת הונגריה במונדיאל 1938. שאפר במהלך הקריירה שיחק ב-21 קבוצות שונות. בתקופתו במ.ט.ק הונגריה שאפר זכה בליגה שלוש פעמים והיה מלך השערים בעונות 1917/18 ו-1918/19 כשהוא כובש בהן 46 ו-42 שערים בהתאמה. בשנים 1915 ו-1916 הוא נבחר להיות לשחקן ההונגרי של השנה. לאחר ששיחק שם ובעוד כמה קבוצות מהונגריה עבר לגרמניה שם שיחק תחילה כחלוץ מרכזי בנירנברג בעונת 1919/20. הוא זכה עימה באליפות גרמניה בשנת 1921 אך תרומתו הגדולה ביותר הייתה בקידום יכולתו של השחקן האנס קלב, שלימים הוביל אותה ל-5 אליפויות והיה לקפטן נבחרת גרמניה. לאחר מכן שיחק שאפר בוואקר מינכן עימה זכה באליפות דרום גרמניה בשנת 1922. בהמשך שיחק בספרטה פראג ובאוסטריה וינה שבשניהם זכה גם באליפות והוא סיים את הקריירה בניו יורק ג'יינטס. במדי נבחרת הונגריה שאפר ערך בסך הכל 15 הופעות וכבש 17 שערים. בהופעת הבכורה שלו שהייתה ב-7 בנובמבר 1915 כבר כבש שלושער בניצחון 2–6 על אוסטריה. כמעט שנה אחר כך שוב פעם נגדם ספג כרטיס אדום בדקה ה-70' כשהתוצאה הייתה 3–3. שאפר עשה את משחקו האחרון במדיה ב-6 באפריל 1919, שוב פעם נגד האוסטרים. כמאמן אימן גם במספר רב של קבוצות עד לפטירתו. במ.ט.ק הונגריה זכה פעמיים באליפות בעונות 1935/36 ו-1936/37 ושנה אחר כך הוביל את נבחרת הונגריה במונדיאל 1938 עד לגמר, בו הפסידה 4–2 לאיטליה. לאחר מכן שאפר זכה בגביע הרומני בשנת 1940 עם ראפיד בוקרשט ובעונת 1941/42 זכה עם רומא באליפות הראשונה בהיסטוריה שלה. עם פרנצווארוש שהייתה לקבוצה האחרונה אותה אימן זכה בגביע ההונגרי בשנת 1944. שאפר נפטר ב-30 באוגוסט 1945 לאחר שנמצא ללא רוח חיים בתחנת הרכבת פרין אם קימיזה הרחוקה כ-75 ק"מ ממינכן. אוהד כדורגל זיהה את גופתו כמה שעות לאחר מותו ולא היה ניתן לקבוע את סיבת המוות. מ.ט.ק הונגריה אליפות הונגריה (3): 1916/17, 1917/18, 1918/19 נירנברג אליפות גרמניה: 1921 אליפות דרום גרמניה (2): 1920, 1921 ספרטה פראג אליפות צ'כוסלובקיה (2): 1922, 1925/26 אוסטריה וינה אליפות אוסטריה: 1924 הגביע האוסטרי: 1923/24, 1924/25 אישיים השחקן ההונגרי הטוב ביותר (2): 1915, 1916 מלך השערים בליגה ההונגרית (2): 1917/18, 1918/19 נבחרת הונגריה סגנית גביע העולם: 1938 מ.ט.ק הונגריה אליפות הונגריה (2): 1935/36, 1936/37 ראפיד בוקרשט הגביע הרומני: 1940 רומא אליפות איטליה: 1941/42 פרנצווארוש הגביע ההונגרי: 1944 אלפרד שאפר, באתר Transfermarkt אלפרד שאפר, באתר WorldFootball.net אלפרד שאפר, באתר National Football Teams אלפרד שאפר, באתר FootballDatabase.eu פרופיל המאמן, באתר Transfermarkt
יחסי אוקראינה–אורוגוואי

יחסי אוקראינה–אורוגוואי הם יחסי החוץ בין אוקראינה ואורוגוואי. אורוגוואי הכירה בעצמאות אוקראינה ב-26 בדצמבר 1991, וב-18 במאי 1992 כוננו יחסים דיפלומטיים בין שתי המדינות. בשנות ה-20 של המאה ה-20 היה גל הגירה נרחב מאוקראינה לאורוגוואי, וכיום חיים באורוגוואי כ-10,000 אנשים ממוצא אוקראיני. אוקראינה מיוצגת באורוגוואי באמצעות שגרירותה בבואנוס איירס, ארגנטינה. אורוגוואי מיוצגת באוקראינה משגרירותה במוסקבה, רוסיה, ובנוסף מחזיקה קונסוליית כבוד בקייב. אתר על יחסי מדינות
לולו לטאלו מאטלאסי מוליגה

לולו לטאלו מאטלאסי מוליגה (באנגלית: Lolo Matalasi Moliga;‏ נולד ב-12 באוגוסט 1947) הוא פוליטיקאי אמריקאי מהמפלגה הדמוקרטית, אשר כיהן בין השנים 2013–2021 כמושל סמואה האמריקנית. מוליגה נולד ב-12 באוגוסט 1947 בסמואה האמריקאית. בעל תואר ראשון בחינוך ממכללה בנברסקה ותואר שני במינהל ציבורי באוניברסיטת סן דייגו. מוליגה החל את דרכו כמורה וכמנהל בית ספר. לאחר מכן כיהן במספר תפקידים במנהלי החינוך והסחר המקומיים. במקביל ניהל חברת בנייה. הוא נחר כארבע קדנציות לבית הנבחרים של סמואה האמריקנית, וכיהן כנשיא הסנאט המקומי בשנים 2005–2008. באוקטובר 2011 הכריז מוליגה על רצונו להתמודד לתפקיד המושל. לשם כך התפטר מתפקידו כנשיא בנק הפיתוח. מוליגה ניצח בבחירות בנובמבר 2012 ונכנס לתפקידו בינואר 2013. ב-8 בנובמבר 2016 מוליגה נבחר שוב עם 60.2% מהקולות. מדיה וקבצים בנושא לולו לטאלו מאטלאסי מוליגה בוויקישיתוף 72nd birthday, Gov. Lolo Matalasi Moliga, Samoa News, ‏11 באוגוסט 2020 (באנגלית) 6 candidates vie to be American Samoa's governor, RealClearPolitics, ‏4 בספטמבר 2012 Joyetter Feagaimaalii-Luamanu, HISTORIC DOUBLE COHORT GRADUATION YESTERDAY AWARDS 51 MASTERS DEGREES, web.archive.org, ‏3 באוגוסט 2012 ערך זה הוא קצרמר בנושא פוליטיקאים ובנושא ארצות הברית. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לולו לטאלו מאטלאסי מוליגה".
מצעד יום הטיפש הקדוש

מצעד יום הטיפש הקדוש הוא מצעד שנתי בסן פרנסיסקו ב-1 באפריל. המצעד הוקם על ידי אד הולמס (הבישוף ג'ואי מהכנסייה הראשונה של הצחוק האחרון) בסוף שנות השבעים מתוך הבנה שאחד הקשרים המאחדים בחברה הוא טיפשות. אם 1 באפריל חל ביום חול, המצעד מתחיל למרגלות רחוב השוק ועוקב אחר דרך ברובע הפיננסי. אם ה-1 באפריל חל בסוף שבוע, המצעד מתחיל בפירמידת טרנסאמריקה, ממשיך במעלה שדרת קולומבוס ומסתיים בכיכר וושינגטון. המצעד מתחיל בצהריים. המצעד כולל ארוחת צהריים חינם, קונפטי, דגלים ותלבושות. מדיה וקבצים בנושא מצעד יום הטיפש הקדוש בוויקישיתוף Saint Stupid’s Day Parade: First Church of the Last Laugh Photos: 30th Annual Saint Stupid’s Day Parade Several year's photos of the Saint Stupid's Day Parade "39th Annual "St. Stupid's Day" Parade | SF". FunCheapSF.com (באנגלית אמריקאית). נבדק ב-2017-11-08. Medina, Sarah (2012-04-02). "St. Stupid's Day Parade Marches Through April Fool's Day In San Francisco (PHOTOS)". Huffington Post (באנגלית אמריקאית). נבדק ב-2017-11-08. good2create. "Saint Stupid's Day Parade (St. Stupid Day) | April 1". KeepIn Calendar (באנגלית אמריקאית). נבדק ב-2017-11-08. "San Francisco Celebrates St. Stupid's Day". NBC Bay Area (באנגלית). נבדק ב-2017-11-08.(הקישור אינו פעיל) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
לו ליאון גררו

לו ליאון גררו (באנגלית: Lou Leon Guerrero; נולדה ב-8 בנובמבר 1950) היא פוליטיקאית אמריקאית מהמפלגה הדמוקרטית, אשר מכהנת מאז ינואר 2019 כמושלת גואם. בשנים 1995–2005 כיהנה כחברה בסנאט של גואם. היא המושלת הדמוקרטית הראשונה בטריטוריה מאז שנת 2003. גררו נולדה בגואם ב-8 בנובמבר 1950. בשנת 1973 סיימה תואר ראשון בסיעוד. לאחר מכן למדה תואר שני בבריאות הציבור באוניברסיטת קליפורניה בלוס אנג'לס. בשנים אלו עבדה גררו כאחות בסנטה מוניקה, עד שחזרה לגואם בשנת 1980. בשנת 1994 נבחרה לראשונה לסנאט המקומי. בשנת 2005 עזבה את הסנאט והחלה לנהל קריירה עסקית למשך כמספר שנים. בפברואר 2017 הכריזה על כוונתה להתמודד לתפקיד המושלת מטעם המפלגה הדמוקרטית. היא ניצחה בבחירות ונכנסה לתפקיד בינואר 2019. מדיה וקבצים בנושא לו ליאון גררו בוויקישיתוף אתר האינטרנט הרשמי של לו ליאון גררו לו ליאון גררו, ברשת החברתית אקס (טוויטר) Governor Lou Leon Guerrero, National Governors Association ערך זה הוא קצרמר בנושא פוליטיקאים ובנושא ארצות הברית. אתם מוזמנים לתרום לוויקיפדיה ולהרחיב אותו.
ספריית המרצ'אנה

ספריית המרצ'אנה או ספריית סן מרקו (באיטלקית: Biblioteca Marciana, ביבליוטקה מרצ'אנה; במסמכים היסטוריים שמה המלא: הספרייה הציבורית של סן מרקו) היא ספרייה ציבורית חשובה בוונציה שבאיטליה. המרצ'אנה היא אחת הספריות הוותיקות באיטליה. היא עשירה בכתבי יד ומחזיקה באחד האוספים המשמעותיים בעולם של טקסטים קלאסיים. הספרייה נקראת על שם סן מרקו, הקדוש הפטרון של ונציה. מדיה וקבצים בנושא ספריית המרצ'אנה בוויקישיתוף אתר האינטרנט הרשמי של ספריית המרצ'אנה (באיטלקית) אתר האינטרנט הרשמי של ספריית המרצ'אנה (באיטלקית) ערך זה הוא קצרמר בנושא ספריות ובנושא איטליה. אתם מוזמנים לתרום לוויקיפדיה ולהרחיב אותו.